இருக்க வேண்டுமென்றும் ஏற்பாடு செய்ய ஸந்நிதானம் திருவுள்ளம்  கொண்டுவிட்டது. மேற் செலவுக்கு வைத்துக் கொள்ளும்படி இந்தத்  தொகையையும் கொடுக்கும்படி உத்தரவாயிற்று” என்று சொல்லி என் கையில்  ஐம்பது ரூபாயைச் சேர்ப்பித்தார். நான் மெய்ம்மறந்து போனேன். என் தந்தையார் தம்முடைய  சிவபூஜைக்காக அப்பொழுது சந்தனம் அரைத்துக் கொண்டிருந்தார். நான்  பணத்தை அவர் கையிலே கொடுத்து இன்னது தான் சொல்வதென்று  தெரியாமல் நின்றேன். அவர் அதை வாங்கிக் கண்களில் ஒற்றிக் கொண்டார்.